AUS O PEIXOS ?\nEls pingüins pertanyen a un grup d’aus que no volen, tenen les ales adaptades per a la natació. Això va fer pensar, antigament, que eren peixos. Tots ells pertanyen a una mateixa família, Spheniscidae.\nEl nom original de pingüí corresponia a un ocell de les illes de l’Atlàntic nord, extingit el 1844, i no emparentat amb els pingüins australs.\nCOM SÓN ELS PINGÜINS ?\nTenen el ventre clar i el dors fosc, com a sistema de camuflatge per confondre’s amb la claror de la llum del sol o la foscor del fons.\nA terra ferma són poc àgils i caminen erectes, trontollant, amb les ales obertes per mantenir l’equilibri.\nTenen 4 dits a cada pota: 3 anteriors gruixuts i units per una membrana interdigital, i 1 de posterior petit i separat.\nTenen el cos recobert de plomes; les del seu cos estan reduïdes i tenen aspecte d’escata, les de la cua estan modificades per utilitzar-les com a timó per a la navegació i per saltar fora de l’aigua.\nPORTEN ABRIC, ELS PINGÜINS?\nSón animals de sang calenta, amb una temperatura corporal d’uns 40 ˚C, i tenen gruixudes capes de greix que repel·leixen l’aigua i els aïllen del fred. A més a més, mantenen l’escalfor gràcies a un espessa capa de plomes, que conserva l’aire calent escalfat pel propi cos. Les bombolles que es veuen quan bussegen són producte d’aquest aire calent.\nCOMPORTAMENT I REPRODUCCIÓ\nEls pingüins passen la major part del temps en grups anomenats colònies, a les quals tornen cada any des de l’oceà per nidar. Quan troben la seva parella es posen cara a cara amb els becs cap al cel i les ales cap enrere i emeten uns brams, que són propis de cada pingüí i que els ajuda a localitzar-se dins la colònia.\nSón ovípars, com la resta d’aus. Cada any els pingüins emprenen una marxa fins al seu lloc de naixement, on ponen els ous acuradament. Generalment, a principis d’octubre la femella pon un parell d’ous que triguen uns 40 dies en desenvolupar-se. Habitualment només una de les dues cries sobreviu. Mentre un dels progenitors protegeix els polls, l’altre va al mar per alimentar-se, i així van fent torns.\nLa majoria de pingüins construeixen el niu entre el mascle i la femella lluny de l’aigua, sota arbustos, en coves o en llocs oberts. En alguns casos en què no el poden construir carreguen l’ou sobre les potes durant unes 6 setmanes. Un replec de la pell del ventre cobreix l’ou o el poll per protegir-lo i escalfar-lo.\nEls pollets neixen sense plomes, per aquesta raó romanen als nius fins desenvolupar una primera capa de plomes molt fines, el plomissol, que els protegeix del fred.\nQuan pesquen, per exemple, uns quants adults tenen cura dels més joves i la resta pesca en grup.\nALIMENTACIÓ I DEPREDADORS\nS’alimenten de diferents peixos, calamars i de krill, uns crustacis semblants a les gambetes, que formen part del plàncton. La seva llengua espinosa els permet subjectar les preses, que s’empassen senceres, ja que no tenen dents.\nEls lleopards marins, els petrells, les orques i els taurons són alguns dels seus depredadors.\nLes 17 espècies de pingüins que existeixen viuen només a l’hemisferi sud, però contràriament a la creença popular, els pingüins no habiten únicament en climes freds. La majoria d’espècies viuen en climes temperats o tropicals, en zones però, on l’aigua sí que és freda.\nÉs el més gran de tots els pingüins (1,2 m i 30 Kg de pes de mitjana) i pot viure més de 20 anys.\nNomés viu a l’ Antàrtida i forma colònies de centenars de milers d’individus.\nLes seves poblacions han estat massacrades en el passat pel seu greix i la seva pell, tot i que l’actual inaccessibilitat a la regió antàrtica ha contribuït a la seva preservació.\nSón grans nedadors, poden arribar a fer immersions de fins a 500 m de fondària a 6-9 km/h. Aguanten fins a 20 minuts sense respirar sota l’aigua.\nEn època de cria recorren 90 km terra endins, un llarg viatge que comença a l’abril quan la temperatura pot arribar a ser de 40˚C sota zero.\nBusquen parella fent exhibicions, aixecant les ales i inclinant-se. Al maig o juny la femella pon 1 ou que guarda el mascle a la bossa abdominal (no pot tocar a terra en cap moment perquè seria mortal per la cria) mentre ella va a buscar menjar al mar. Els mascles formen agrupacions compactes per protegir-se del fred i del vent i al cap de 2 mesos les femelles tornen i alimenten el pollet regurgitant l’aliment. És aleshores el torn del pare per anar a buscar menjar. Quan torni, els dos cuidaran del pollet. Quan sigui independent, la cria imitarà el comportament dels pares i formarà petits grups amb d’altres cries. Són espècies monògames i adquireixen la maduresa sexual als 5 anys.\nTal i com els seu nom indica és el més petit de tots els pingüins (45cm de longitud amb un pes màxim d’uns 1,1 Kg). El plomatge de la part del davant és blanc, i el del dors és blau.\nÉs natural dels mars del sud d’Austràlia, propers a Nova Zelanda.\nL’ESTRELLA DE L’AQUÀRIUM\nPingüí de humboldt (Sphenicus humboldti)\nCaracterístiques del tanc dels pingüins (pingüinera)\nTemperatura de l'aigua 17˚C\nTemperatura de l'aire 17˚C\nVolum d'aigua 110.000 l\nRecirculació y filtratge de l'aigua 4 vegades/hora\nRenovació de l’aire 10 vegades/dia\nNombre de pingüins 21: 11 mascles i 10 femelles (2018)\nIl•luminació Varia gradualment per imitar el cicle diari de llum\nEspècie Pingüí de Humboldt (Spheniscus humboldti)\nÉs una espècie gregària, natural de les anomenades corrents marines de Humboldt, amb una distribució des del centre del Perú al centre de Xile. Es tracta d’una espècie en perill d’extinció, amb una població total de només 12.000 exemplars degut a que les fluctuacions causades per “El Niño” i “La Niña” afecten la temperatura de l’aigua d’aquests corrents.\nEl pingüí de Humboldt pesa entre 3 i 5 Kg de mitjana. Viu en colònies reproductores a les costes de les regions fredes i temperades de l’hemisferi sud. Durant la nit acostumen a dormir a l’interior dels caus, tot i que alguns pingüins opten per quedar-se a fora, i poden dormir drets o de costat.\nA L’Aquàrium de Barcelona tenim una colònia formada per 21 individus i, fins ara, han nascut 12 pollets. La temporada de cria comença al març i poden criar 2 vegades a l’any. Fan postes de dos ous que incuben durant 40 dies. Els pollets no surten del cau fins als 2 mesos d’edat.\nAlgunes parelles romanen 2 o més anys juntes; d’altres prefereixen canviar cada any.\nEls pingüins joves tenen el ventre platejat. Un cop l’any els nostres pingüins muden de ploma, i és en aquest període de canvi de ploma, d’una setmana aproximadament, que mostren un aspecte no tan elegant com és habitual. Sovint els pingüins es freguen el bec pel cos, perquè a la base de la cua hi tenen una glàndula que produeix un greix que impermeabilitza les plomes, comportament que es coneix com a brunyiment o poliment.\nDues vegades al dia, els cuidadors alimenten els pingüins d’un en un, però alguna vegada el menjar és llençat a l’aigua, i així s’han de capbussar per buscar-lo. S’alimenten amb arengada, amploia i peixos similars.


LA MEVA NOVA VIDA: de febrer 2007\nEL dia 18 de Febrer hem fet una sortida per anar a fer una Calçotada a la Ermita de la Paret Delgada que està situada a la Selva del Camp.\nLa hem fet amb la meva parella, els meus fills, els meus nets i els meus germans, dic la meva parella perquè jo fa set anys que estic vídua i la meva parella sis, fa tres anys que hem decidit refer las nostres vides vivint junts encara que ja feia anys que ens coneixíem mútuament em las nostres parelles.\nVam passar un bon dia encara que ens vam despistar per arribar allí, perquè ningú dels que anàvem ens recordàvem exactament per on s' anava, ja que feia anys que hi havíem estat, però al final hi vam arribar perquè ja es diu el refrany que tots els camins et porten a Roma, això va servir per riure una estona i explicar-lo com una anècdota.\nEs clar que això no ens hauria passat si haguésim portat un GPS. però ningú ho teníem.\nEncara que el dia no ens va acompanya gaire perquè feia fred y ens va ploure una mica van que tenir que menjar els calçots dintre de la casa quan normalment els serveixen al jardí i després s' entra al restaurant per menjar el menú, la carn, botifarra, conill, carxofes, etc.etc.\nTindrem que repetir sortides con aquesta per ajuntar-nos tots i passar el dia.\nEnviat per MROSA a 18:54 1 comentari:\nSALSA DE FERINCADO\nAquesta salsa serveix per molts guisats, com mandonguilles, conill, vedella, pollastre, llom.\n1 o 2 -cebes\nOptatiu : espècies\nAmb una paella es tala la ceba a rodanxes i partides per la meitat. Quan està una mica daurada, se l' afegeixen els dos tomàquets a trossos, i es posen els alls sencers, això a gust de cadascuna, una vegada està tot cuit se l' afegeix una cullerada sopera de farina i se li donen unes quantes voltes perquè es barregi tot, se l' afegeix aigua fins que es cobreixi tot i es deixa coure fins que arranqui el bull, una vegada està tot jo personalment l' afegeixo espècies com per exemple orenga,romaní i julivert, després hi ha dues opcions triturar-lo amb la batedora o passar-lo per el chino, a mi me agrada més triturar-lo, la sal a gust de cadascuna.\nEspero que us agradi, encara que crec que aquesta salsa es coneguda per totes.\nEnviat per MROSA a 19:21 1 comentari:\nEm vaig a presentar, es la primera vegada que escric en aquesta pàgina, i he tingut la curiositat d' entrar, la meva filla m' ha convidat i vaig a intentar-lo per poder explicar algunes coses.\nEm dic Mª Rosa i tinc 60 anys, fins fa tres mesos encara estava treballant però he tingut la gran sort de poder jubilar-me, be entre "cometes" ara estic a la atur per un acord amb la empresa on treballava.Intentaré explicar algunes receptas de cuina, alguns viatges que faig i sobre la marcha ja ho veurem.\nEnviat per MROSA a 19:38 Cap comentari:


Castell de Subirats | Penedes Turisme\nEl Castell de Subirats, datat l’any 917, es troba en un enclavament estratègic de la comarca de l'Alt Penedès. La construcció està estretament lligada al conflicte territorial entre cristians i musulmans, on la seva funcionalitat va ser de control, defensa i reconquesta de terres penedesenques.\nEl Conjunt està format pel dit castell fronterer, el qual compta amb una imponent torre mestra de 19 metres d’alçada i l'església romànica de Sant Pere del Castell, on es venera la imatge de la Mare de Déu de la Font Santa. A més a més, actualment en el recinte hi podem trobar un petit museu en el qual s'exposen diverses peces documentals de gran valor històric relacionades amb les recerques i investigacions dutes a terme en l'indret.\nConjunt, replet d’autenticitat i d'històries amagades a l'interior de la seva fortificació, situat en un enclavament de gran bellesa exterior i punt de vista panoràmic privilegiat del Penedès i de les muntanyes de Montserrat que demana ser explorat.\nAutoguiada: 1 euro\nVisita guiada reduïda: 2 euros\n+34 938 993 499\nPer visitar el Castell de Subirats cal concertar dia i hora a l’Oficina de Turisme de Subirats amb 48 hores d’antelació.


10 remuntadors per fugir de la calor - Diari de la neu\nAndorra, Catalunya Nord, Cerdanya, Ripollès, Val d'ArànIvan Sanz 07.07.201919.00 h\nTelecadira Cap de Comella a La Molina. Autor/a: Diaridelaneu.cat\nNo sabeu com esquivar la calor? Cansats de platges massificades o piscines massa freqüentades? Doncs aquí teniu 10 propostes per esquivar, o com a mínim pal·liar, la segona onada de calor d'aquest estiu. El Pirineu encara continua sent aquests dies una bona reserva d'aire fresc.\nFa calor, molta calor. El tram inicial de l'estiu 2019 deurà passar a la història com un dels més calorosos dels darrers anys. Res a veure amb l'estiu de l'any passat, el de 2018, plujós i humit com cap altra.\nSigui pel canvi climàtic o per la raó conjuntural, meteorològica, o potser per estranyes coincidències oceàniques, solars o cícliques, el cert és que en els darrers anys les onades de calor són cada vegada més freqüents i duradores. Però de fet l'estiu de 2019 està sent una consecució força natural, en l'àmbit meteorològic, d'una primavera i un hivern que hem deixat enrere marcat per temperatures més aviat suaus i nevades poc generoses.\nEn qualsevol cas i fet aquests apunts, avui us proposem 10 alternatives a la platja o a les piscines per escapar de la calor. Alternatives que requereixen ben poc esforç físic (no és moment de posar-se a fer esport mentre duri l'onada de calor) i que ens permetran sentir l'aire fresc del Pirineu.\nUs desglossem 10 remuntadors de diferents estacions del Pirineu que ens permetran pujar més a munt dels 2.000 m i així respirar un aire més pur que no pas el que trobem als fons de les valls o ja no diguem arran de mar. Som-hi?\n1 · Alp 2500 - Telecabina de La Molina (La Cerdanya) fins als 2.341 m\nUn clàssic de cada estiu. Aquest remuntador té sortida a 1.700 m i s'enfila fins als 2.350 m en un trajecte de 2,8 km de llargada. Un cop situats a l'arribada gaudirem de bones vistes però també ens permet iniciar una suau i senzilla caminada-passejada fins al refugi Niu de l'Àliga (2.520 m), a tocar del cim de la Tosa d'Alp (2.535 m). Una talaia que ens permetrà una panoràmica de 360° sobre el Pirineu oriental, central, el Carlit, el Puigmal o les muntanyes de Montserrat o la serra del Cadí i el massís del Pedraforca. Obert de juny a octubre. També hi ha l'opció de fer una passejada amb el telecadira Cap de Comella. Més informació en aquest enllaç.\n2 • Blanhiblar - Telecadira del Pla de Beret (Val d'Aran) fins als 2.200 m\nEl telecadira Blanhiblar, situat a la zona de Beret, permet gaudir d'un agradable trajecte fins a la cota dels 2.200 m. Un cop al capdamunt, es dibuixen moltes propostes, com admirar l'àmplia tranquil·litat del paisatge del Pla de Beret, Vaquèira, la Val de Ruda, el Montarto o l'Aneto. Un cop a dalt en destaca la possibilitat, si ens ve de gust és clar, de fer el descens a escollir entre quatre itineraris, que es poden fer a peu i un en bicicleta. L'horari del telecadira és de 10.00 h del matí a 18.00 h de la tarda. Compte: obrirà les portes el dia 20 de juliol i restarà obert fins al 31 d'agost. Més informació en aquest enllaç.\n3 • Funicamp. Telefèric de Grandvalira (Andorra) fins als 2.502 m\nEl Funicamp és una bona porta d'entrada a la riquesa i la història de l'entorn i paisatge andorrà. Amb sortida a Encamp i en només 25 minuts s'arriba a 2.502 metres d'altitud. Aquest estiu també és el punt de sortida de múltiples rutes a peu i d'excursions amb 4x4. Servei de guia i possibilitat de conèixer de primera mà una activitat com la transhumància. Permet un accés fàcil, còmode i alternatiu al llac de Pessons, on podem relaxar-nos, gaudir d'unes vistes magnífiques o fer activitats com senderisme i pesca. Obert del 20 juliol al 8 de setembre de les 10 a les 17 hores. Més informació en aquest enllaç.\n4 • Creussans. Telecadira d'Arcalís (Andorra) fins als 2.625 m\nUn altre clàssic de l'estiu. L'estació d'Ordino obre el telecadira Creussans al sector de La Coma, facilitant així l'accés als llacs de Tristaina i excursions per la zona. Enguany la novetat és que per arribar al telecadira ja no cal fer-ho amb vehicle per la famosa carretera de La Coma, sinó que hi arribem còmodament amb el telecabina Tristaina, inaugurat aquest hivern passat, amb sortida al peu de pistes de l'estació. Obert des de l'1 de juliol fins al 15 de setembre, de 8.30 h a 17.30 h. Més informació en aquest enllaç.\n5 • Les Pèlerins. Telecabina a Els Angles (Capcir) fins als 2.100 m\nEls Angles, amb el seu bikepark i les activitats aquàtiques al llac de Matamala, ja és un clàssic dels darrers estius. L'estació obre el telecabina Les Pèlerins i el seu bikepark ininterrompudament fins al primer cap de setmana de setembre. Els horaris d'obertura seran de 09.15 h a 17.00 h (última pujada). Més informació en aquest enllaç.\n6 • Telecadira Calma Nord i del Roc. Font-Romeu (Alta Cerdanya) fins als 2.213 m\nÉs una de les estacions que també fa anys va optar per incorporar l'obertura de remuntadors a l'estiu. Durant el període estiuenc s'obren dos telecadires, el Del Roc i el Calma Nord, que faciliten les excursions al Carlit i al llac de les Bulloses. A banda, en el peu de pistes, hi trobem activitats clàssiques com el tir amb arc. Obert tots els dies des del dissabte 06 de juliol fins al diumenge 25 d'agost de 2019 de 8.30 a 17.30 h.\n7 • Telecabina de Pal (Andorra) fins als 1.950 m\nEl telecabina de Pal, amb sortida a La Massana ens porta fins al Pla de la Caubella (1.950 m). En aquest pla hi trobarem un gran nombre d'activitats a fer per a tota la família, però mereix especial atenció el bikepark, tot un referent en el món de la bicicleta de muntanya a l'estiu i referent en l'àmbit internacional. Obert del 14 de juny al 8 de setembre de 10:00 h a 18:00 h. Del 27 de juliol al 18 d'agost, ampliació d'horari d'obertura fins a les 18:30 h. Més informació en aquest enllaç.\n8 • Jordi Pujol. Telecadira a Vallter 2000 (Ripollès) fins als 2.535 m\nL'estació de la Vall de Camprodon engega la temporada d'estiu el 20 de juliol i fins a l'11 de setembre, amb l'obertura del Telecadira panoràmic per visitar el naixement del riu Ter i poder arribar al Balcó de la Costa Brava: un mirador ubicat a 2.535 metres d'altitud, el punt més alt de l'estació. La seva ubicació en altura permet contemplar la Badia de Roses. El telecadira també permet un accés molt còmode als senderistes i excursionistes que vulguin pujar a cims com el Bastiments o el Gra de Fajol. Més informació en aquest enllaç.\n9 • Canillo. Telecabina i telecadira a Canillo (Andorra) fins als 2.000 m\nEn aquest sector de Grandvalira, amb garantia d'aire fresc i pur per trobar-se a més de 2.000 m, hi trobem un parc d'activitats molt complet, en el qual cal destacar-ne el Mon(t) Màgic Family Park. Entre les novetats hi destaca el Magic Gliss i entre les diversions cal destacar-ne la tirolina gegant i el Bigairbag. En definitiva, un parc d'activitats que es complementa amb tobogans, acrojump, minigolf, zona de castells inflables, llits elàstics, i altres. També compta amb tir a l’arc, devalkart, passejades a poni, arapahoe (patinet de muntanya tirat per gossos), i a la zona del Llac del Forn, patinets d’aigua i piragües. En aquesta mateixa zona a l'estiu també és obert el telecadira de Canillo. Més informació en aquest enllaç.\n10 • Soldeu. Telecabina de Soldeu (Andorra) fins als 2.250 m\nI finalment esmentar el telecabina de Soldeu, que amb sortida als 1.800 m ens permet pujar fins als 2.250 m i accedir al que és el camp de golf més alt d'Europa. A més, es tracta d'un camp de golf dissenyat per l'arquitecte britànic Jeremy Pern, i ha estat seleccionat entre els millors del món per la Peugeot Golf Guide. El telecabina va obrir el 29 de juny i té previst tancat el 29 de setembre. Obre de 9 matí a 6 de la tarda. Més informació en aquest enllaç.\nMalauradament aquest estiu també hem de lamentar algunes baixes en alguns remuntadors que cada any estaven disponibles a l'estiu.\nPer diferents motius enguany són baixa el telecabina de les Abelletes del Pas de la Casa o el Jet Cim de Port Ainé.\nEl telecabina entre Vall de Núria i el refugi Xanascat del Pic de l'Àliga enguany és, excepcionalment, una baixa destacable. Sobre aquest giny mecànic sabem que es tracta d'una baixa temporal, ja que aquest estiu l'estan renovant. Ara bé, això no és obstacle perquè podem continuar accedint a la Vall i el santuari gràcies al tren cremallera, el qual ens apropa còmodament i per paisatges espectaculars fins als 1.950 m.\nUs animeu a esquivar la calor amb alguna d'aquestes propostes?\nTelecadira de Blanhiblar, a Beret.\nTelecadira Jordi Pujol a Vallter 2000


Blog del Gabinet del Dr. Josep Cornellà. Psiquiatra infantil de Girona: QUAN EN DÈIEM FIRES ...\nQUAN EN DÈIEM FIRES ...\nQuan en dèiem Fires feia fred, i estrenàvem abric i bufanda. I el passamuntanyes que et tapava les orelles. I les festes començaven el dia 28 a la tarda. No sabíem massa bé com començaven, però hi havia un inusual repic de campanes.\nQuan en dèiem Fires el dia de Sant Narcís era molt important. Al matí ens despertaven uns petards anomenats morters. I amb l’avi anàvem a veure com sortien gegants i capgrossos, amb l’àguila i l’Ajuntament de les Cases Consistorials. I l’alcalde i els regidors anaven amb frac i barret de copa. I duien un espasí. I els “serenos” duien la bandera de la ciutat. I tots plegats esperaven, al peu de l’escalinata, que baixessin solemnement el Bisbe i els canonges, molt mudats, mentre les campanes repicaven com boges. Era un moment de gran solemnitat, i l’avi, respectuosament, es treia la gorra. Veiem entrar la comitiva a l’església de Sant Félix, i l’àguila, els gegants i els capgrossos els feien reverències. I nosaltres no hi entràvem. “Li fan un ofici a Sant Narcís”, em deia l’avi, i jo em quedava igual. Quan en dèiem Fires anàvem a venerar Sant Narcís el dia 29 a la tarda. L’església feia olor de cera i encens. I la capella del Sant estava plena a vessar. La gent, agenollada, resava no se sap què. I entravem al cambril del sant i fèiem un petó a la relíquia. I ens donaven el cotó pel mal d’orella. I cada any ens explicaven tota la història d’aquell sant que només recordàvem un dia a l’any.\nQuan en dèiem Fires teníem festa de l’escola tota la setmana. I així podíem anar als “cavallitos”, als autos de xoc, a la “nòria”, a la muntanya russa, al “làtigo”. I pescàvem unes tortugues mig esmorteïdes. I, més grans, fèiem punteria amb l’escopeta. I anàvem al guinyol. I cantàvem allò de “quan més lleig, més dolent; més dolent, més dimoni; i els dimonis a l’infern”. I jugàvem a la tómbola per que no ens toqués res. I menjàvem cotó de sucre i un “perro caliente”. I anàvem al circ. I és que hi havia coses que només es podien fer per Fires.\nQuan en dèiem Fires fèiem la castanyada al vespre del dia de Tots Sants. Abans havíem menjat els panellets de can Puig. I havíem alabat els de pinyons, malgrat “cada any són més cars...”. Era un dia intens el de Tots Sants, com un parèntesi en mig de Fires. Al matí calia anar al cementiri. I de les atraccions, millor oblidar-se’n.\nQuan en dèiem Fires anàvem a veure el “Certamen”, que ens semblava gran i innovador. No es pagava entrada. Carregàvem amb propagandes que no servien de res. Quan en dèiem Fires, els focs artificials s’enlairaven el dia 5 de novembre, a la llera de l’Onyar. I acabaven amb un rètol de foc que deia: “Gloria a San Narciso”.\nTot això passava quan en dèiem Fires; ara en diuen “barraques”, i passen coses diferents.\nDIARI DE GIRONA, 31 d’octubre de 2013.\nPublicat per Malpas 28 IT a 8:46 a. m.\nEtiquetes de comentaris: fires, girona\nDEL CERVELL A L’ÀNIMA


Formació a l’estranger: Postgraus, màsters i doctorats – Garrotxa Jove\nFormació a l’estranger: Postgraus, màsters i doctorats\nBEQUES MÀSTER I DOCTORAT A L’ESTRANGER\nÉs una beca d’ajuda a la mobilitat europea que ofereix la Generalitat de Catalunya per a estudis universitaris, de màster o pel professorat. Beca MOBINT\nLes beques Fulbright-Schuman són beques destinades a titulats superiors, doctors, artistes i funcionaris del territori espanyol. La Comissió concedeix cada any beques per a ciutadans de l’estat espanyol basades en l’excel·lència acadèmica dels seus participants i en les seves aptituds per a acomplir els objectius del Programa.\nEducation.com ofereix una beca de postgrau de fins a 5000€ per a estudiants de tot el món que facin un màster a l’estranger en una universitat o escola de postgrau europea.\nLes persones candidates han de presentar la seva sol·licitud en un centre europeu d’un país en el que no resideixi, per a obtenir un títol de màster. https://programmes.eurodesk.eu/learning#80377\nLes beques cobreixen el cost de la matrícula del màster o el doctorat, transport i una quantitat mensual per a la manutenció. https://eacea.ec.europa.eu/erasmus-plus/library/scholarships-catalogue_en\nL’Obra Social “la Caixa” convoca beques internacionals i nacionals per cursar estudis de postgrau a Europa, a l’Amèrica del Nord i la zona d’Àsia-Pacífic, i estudis de doctorat i postdoctorat a Espanya.\nBeques per cursar estudis de postgrau en universitats de l’Amèrica del Nord (Estats Units o Canadà) i en universitats de la zona d’Àsia-Pacífic (Austràlia, Corea del Sud, Índia, Japó, Singapur i Xina).\nBeques per cursar estudis de postgrau en universitats o centres d’ensenyament superior de països de l’Espai Europeu d’Educació Superior (EEES), tret d’Espanya, per al qual ja s’ofereix una convocatòria específica.\nEl programa Beques-Xina de l’ICO consisteix en un curs acadèmic en una de les universitats pequineses amb les que aquesta fundació té conveni. A més, durant aquest període, la persona participant estudiarà xinès mandarí i matèries relacionades amb l’economia d’aquest país.\nCom a requisits imprescindibles cal tenir estudis superiors, domini de l’anglès, certs coneixements de xinès mandarí i haver tingut una mínima experiència professional prèvia. La beca cobreix la matrícula, l’allotjament dins o fora del campus, despeses de trasllat i assegurança mèdica. També inclou diners de butxaca per a despeses personals.\nS’adreça a estudiants que han acabat el grau i volen cursar estudis de Màster. Cada any es convoquen especialitats diferents (Enginyeria, Informàtica, Big Data, Matemàtiques, Marketing Digital…). En el cas d’estudiants espanyols, s’ofereix la beca per cursar-la a Espanya, Regne Unit o Estats Units.\nLa beca cobreix el cost de la matrícula, despeses d’allotjament i transport, i la dotació econòmica dependrà del país on es realitzi el màster.\nPrograma de beques d’excel·lència acadèmica per a persones graduades, llicenciades o amb titulacions superiors adreçades a ampliar els seus estudis a universitats i centre d’investigació. El nivell d’estudis a cursar pot ser de màster, doctorat o investigació postdoctoral.\nPer a estudis postdoctorals, hi ha una convocatòria per amplicar estudis a l’estranger en Ciències de la Vida i de la Matèria. Els camps de recerca poden canviar, però es relacionen amb la Biomedicina, Química, Preservació de la Biosfera, Física i Matemàtiques:\nPer a estudis de Postgrau, hi ha una convocatòria per ampliar estudis a l’estranger en Ciències Socials:


El dret d’asil apareix recollit en l’article 14 de la Declaració Universal dels Drets Humans:\n14.1. En cas de persecució, tota persona té dret a buscar asil, i a gaudir d’ell, en qualsevol país.\n14.2. Aquest dret no podrà ser invocat contra una acció judicial realment originada per delictes comuns o per actes oposats als propòsits i principis de les Nacions Unides.\nEl dret a l’asil està subjecte a la interpretació dels estats ‘de recepció’. Són els estats els que atorguen o no aquest estatus a les persones que ho demanden.\n“Más que cifras”, CEAR (2021)\nHi ha instruments internacionals que regulen el dret a l’asil; per exemple, la Convenció sobre l’Estatut dels Refugiats, el Protocol sobre l’Estatut dels Refugiats, la Convenció internacional sobre la protecció dels drets de tots els treballadors migratoris i de les seves famílies, la Convenció per reduir els casos d’apatrídia o la Convenció sobre l’Estatut dels Apàtrides.\nS’han realitzat nombroses denúncies, tant des de les Nacions Unides com des de diferents ONG, sobre les pèssimes condicions de detenció de les persones que reclamen asil, així com sobre la necessitat d’establir mesures reals i pràctiques orientades a eliminar el racisme, la discriminació racial, etc., contra aquelles persones que no són nacionals, que busquen refugi i asil.


Jordi Calavera jugarà cedit al Girona\nEl lateral cabrenc vol deixar enrere un any quasi en blanc per culpa de les lesions tornant a Segona on va brillar amb el Lugo i l’Sporting. El Girona es reserva una opció de compra\ndimecres, 21 d’agost 2019 - 08:24h\nJordi Calavera ja posa amb els colors del Girona FC | Girona FC\nJordi Calavera vol tornar a somriure sobre un terreny de joc. El lateral dret format al Nàstic, que ha passat una temporada 2018-2019 per oblidar per culpa de les lesions que l’han tingut apartat de la gespa durant quasi tota la totalitat de la campanya, ha vist com la Sociedad Deportiva Eibar i el Girona FC arribaven a un acord en les darreres hores per la seva cessió al conjunt català fins a finals de temporada. Calavera, que va debutar a Primera el passat mes de maig jugant un parell de minuts davant el Betis a Ipurua, vol gaudir d’un nou any amb regularitat sobre el camp per demostrar al conjunt basc que encara pot triomfar com a blaugrana.\nCalavera, nascut a Cabra del Camp (Valls) fa 24 anys, encetava la temporada 2018-2019 amb l’Eibar amb el repte de quedar-se en el primer equip a Primera Divisió. Ho va aconseguir però no pel camí desitjat. En un amistós estival a Atxabalpe contra el Tudelano, Calavera queia lesionat. El problema muscular aniria seguit d’altres lesions, encadenant una amb l’altra i arribant així al mes d’abril del 2019, on rebria l’alta i podria debutar de forma esporàdica setmanes després a Primera Divisió.\nCalavera ha viscut un malson en forma lesions en la darrera temporada | SD Eibar\nTercera cessió en quatre temporades\nAbans de l’anterior, Calavera ja sabia allò que era jugar cedit. El primer any a Eibar, la temporada 2016-2017, el jove tarragoní va ser cedit al Club Deportivo Lugo, entitat amb la qual va gaudir de molts minuts, aconseguint proclamar-se un dels millors laterals drets de la categoria de plata. La campanya següent va repetir experiència en forma de préstec al Real Sporting, on també va ser titular i va desenvolupar el seu futbol. Ara, amb l’arribada a un Girona que es reserva una opció de compra per ell tenint en compte que finalitza contracte amb l’Eibar el juny del 2021, el cabrenc viurà la tercera cessió en un dels grans de la categoria.


Francesc Mercadé: Euskal Herria, la solució cada cop més aprop.\nSóc dels qui no els agrada el paral·lelisme entre processos, i nego qualsevol semblança entre el procés d'Irlanda del Nord i el del País Basc. Aquest havia de ser l'objecte de reflexió d'avui, però l'actualitat m'empeny a deixar-ho per un altre dia. La trancendència en el cas del País Basc avui passa per un canvi significatiu obrat en boca del líder independentista Arnaldo Otegi, (m'agrada la claredat i prefereixo aquesta pedagògica expressió d'independentisme enlloc de la periodística d'abertzale). Aquest, Otegi, ha fet un pas endavant dins de l'entramat independentista encaminat a encaçalar el procés, amb un tò molt nou. No recordo que mai abans un líder polític de l'independentisme hagi exigit a ETA amb tanta claredat que no es mogui d'on era. Demanar a ETA que mantingui la treva, marca Otegi com a un dels guies del camí cap a la pau. No es tracta ara d'oblidar la T4, sinò més aviat de mantenir la situació just anterior a l'atemptat. Crec que el complex independentista comença a deixar de ser monolític, fa falta que els violents escoltin la veu dels polítics, només així l'independentisme basc podrà moure's endavant, i avançar. Personalment esperava un pròxim reconeixement d'aquest error. ETA no s'ha fet esperar, ha reconegut l'autoria de l'atemptat i també que no volia fer victimes, alhora que manté la treva. Otegi en surt reforçat en el séu nou paper de conductor per la via política.\nL'objectiu és clar i el compartim tots els independentistes, però el camí ha de ser sempre el del diàleg i la democràcia. Otegi amb el seu imperatiu missatge de ratificar la treva, s'ha distanciat per primera vegada de la providèncial submissió a què ens tenia acostumats. Ara cal veure si algú més veu el camí tant clar com ell. El mateix Zapatero indicava no fa faire que el camí seria llarg, i caldria superar els entrebancs que sorgíssin. Espero que no ens faci falta recordar, que a Irlanda del Nord, el camí cap a la pau, es va iniciar a partir d'uns monstruosos atemptats al centre de Londres. El camí obert ara pot portar a una pau que inicii la solució. Els independentistes anomenem solució a l'independència política.\nat dilluns, de gener 08, 2007


Va assolir el primer escó de la seva vida com a diputat i, de sobte, va aprovar mitja carrera de Dret en només quatre mesos. La història continua després de la polèmica pel màster de l’expresidenta de la Comunitat de Madrid Cristina Cifuentes. Ara és el torn pel vicepresident de comunicació del PP, Pablo Casado, que, després de fer públic que va fer el mateix màster que Cifuentes i de confessar que no recordava si havia assistit a classe, avui es troba amb una nova trava a la seva carrera.\nEl Mundo publica que Casado hauria aprovat 12 de les 25 assignatures de Dret que s’havien de realitzar en 5 cursos i va aconseguir el títol només quatre mesos després de ser escollit diputat madrileny el 2007. Ara bé. Hauria trigat set anys a treure’s l’altra meitat de la carrera ja que va començar-la el 1999 a Icade per després canviar a Cardenal Cisneros (un centre públic-privat de la Universitat Complutense de Madrid) i, quan va aconseguir el seu primer escó, només tenia 13 assignatures aprovades, és a dir, el 52% del total de la titulació. Després, només li van caldre quatre mesos —entre juny i setembre— per treure’s el 48% restant.\nSegons alguns professors consultats pel diari citat, alts càrrecs del PP —entre ells Esperanza Aguirre— haurien fet diverses trucades a professors demanant-los que el portaveu popular acabés la carrera com més aviat millor, motiu pel qual denuncien que el llavors president de Noves Generacions de Madrid va aprovar amb “facilitats i lleugereses”, mentre que d’altres asseguren que “li van regalar” part del títol.\nMentrestant, però, Casado ha volgut deixar ben clar a Twitter que aquesta notícia “és falsa” i ha subratllat que això “atempta contra el meu honor”, al mateix temps que es lamenta que “es basa en difamacions anònimes sense proves”, així com que “calúmnia a la universitat i els seus professors”.\nDe fet, segons fonts del PP consultades pel rotatiu mencionat sostenen que Casado “es va esforçar” molt aquell estiu per aprovar les assignatures que tenia pendents. Al juny hauria aprovat sis assignatures amb quatre aprovats, un notable i un excel·lent, mentre que al setembre va aprovar les sis restants amb dos notables i quatre aprovats.\nDesprés d’això, només dos anys més tard, el portaveu del PP va treure’s el mateix màster de Dret Autonòmic Local a la Universitat Rey Juan Carlos, el mateix que ha contribuït a la dimissió de Cifuentes.\nI no només això. El dirigent popular també va colar un curs de quatre dies a Madrid com un “postgrau a Harvard” que, per obtenir-lo, tan sols s’havia de pagar la matrícula i assistir a totes les classes.\nAra, la jutgessa del cas de l’expresidenta de la Comunitat de Madrid investiga, també, el títol de màster de Casado i, de moment, ja ha sol·licitat l’expedient del dirigent del PP on haurien de constar totes les assignatures cursades, les que li van ser validades, el títol expedit i les matriculacions abonades pel diputat.


L48 – Sant Magi 2020 : Unes trobades i un aniversari esperats… (B03) – Recerquesmones.net\nPublicat el 13 Mai, 2020 16 Juliol, 2021 per fmones\nAquests dies he rebut un correu amb l’anul.lació dels concerts d’estiu a Sant Magí, fet que donades les noticies actuals i els graus de desconfinament, ja teniem assumit que passaria.\nMalgrat tot, sempre ens queda el record dels capvespres a la fresca, de l’entrepa i la xerrada amb amics i coneguts,i aquell ventet refrescant d’estiu, tot esperant el moment de l’actuació, que mai deixa indiferent.\nL’indret de Sant Magi, i les fonts, ens apropa a la natura, a gaudir de la tranquilitat de l’indret, i sempre hi ha una excusa per anar-hi : un acte, un aplec,la recollida de l’aigua a l’agost, o sencillament per caminar-hi.\nAquest any també s’esdevenia l’aniversari del 400 aniversari de la primera trobada documentada al Monestir, un fet que afageix un punt complementari a la festa, que esperem i confiem es pugui celebrar l’aplec.\nL’aniversari hauria ser un lloc per a la redescoberta de l’indret, de camí que manca per retrobar la significació historica, popular i devocional que aquestes muntanyes generen, trobar i agrair a molta gent, veins, i coneguts que fan possible, amb la dedicació de hores i treball, el manteniment del conjunt.\nM47 – Quants Monés som…Idescat 2018


Guanyen la Copa a Martorell | martorellesport.cat - el web esportiu de referència de Martorell\nGuanyen la Copa a Martorell\nVíctor Palanca i Rubén Espinar han aixecat la Copa a casa © MartorellEsport\nEls martorellencs Víctor Palanca i Rubén Espinar s’han endut la Copa Catalunya infantil en superar el Sant Joan Vilassar de Mar a la final disputada al Pavelló Esportiu Municipal. Els jugadors de Les Corts UBAE A han aixecat el títol de campions de Copa en un partit molt plàcid per als interessos barcelonins.\nFins al minut 10 no s’ha trencat el partit, amb un dos gols pràcticament consecutius. Iván Bonillo faria el tercer a tres minuts per arribar al descans i la mitja part ha acabat amb el 0-3 a l’electrònic. A la represa, Víctor Palanca ha tingut el quart, però ha errat el xut. Ha sigut Pau qui, després de robar en defensa, posava el 0-4 al marcador. En una jugada d’estratègia en un servei de banda, Bonillo ha assistit a Diego Romero perquè fes el cinquè.\nSentencien a la represa\nEl Sant Joan Vilassar de Mar, superat pel domini barceloní, fallaria el doble penal i no aconseguia estrenar el marcador. Davant d’aquesta errada, Santi convertia la sisena diana en una jugada amb molt rebots dins l’àrea. A set minuts per al final, els de Vilassar han convertit el primer, en un xut que recollien després d’un refús. A només cinc minuts per al desenllaç tornarien a veure porteria per fer el 2-6. Però els de Barcelona no han perdonat: Santi des del doble penal i Andreu a 28 segons per al final han fet el definitiu 2-8.\nLa temporada per als martorellencs es tanca amb un sotscampionat de lliga i la Copa de Catalunya\nEls martorellencs clouen així la temporada amb la Copa Catalunya a la butxaca i la segona plaça de la lliga regular després de quedar a 4 punts del FC Barcelona. Segons ha admès Víctor Palanca en el seu segon any com a jugador del conjunt barceloní, guanyar aquest títol “ha sigut molt difícil, però hem sigut superiors a la primera part i ens hem pogut endur la Copa”. Rubén Espinar, qui ha jugat la seva primera temporada a Les Corts UBAE aquest curs, guanyar a Martorell és una “gran alegria, felicitat, la Copa és un gran títol”.\nRelated ItemsesportsFesta Futbol Catalàfutsal\nAdéu de Solana al Sala5\nSolana no vestirà la samarreta vermella la propera temporada © Sala5 Martorell Jaime Solana deixa de ser jugador...\nMaria Cerezuela 05/09/2017\nEl bo i millor del país\nYeray, sense premi


Oratge en València este diumenge, 8 de març\nEl vent de nord-oest se'n va i torna la tranquil·litat este diumenge\ndissabte, 7 de març 2020 - 15:30h\nEl cel es mantindrà tranquil amb alguns núvols prims per la vesprada. | Arxiu\nDesprés d'uns dies molt ventosos, especialment este passat matí de dissabte en Castelló, este diumenge tornarà la tranquil·litat per tot el territori. El dia començarà amb un cel radiant i un ambient més fred que dies enrere, però sense excessos. Durant el dia, amb més sol i menys vent, la sensació serà de més calma i les temperatures també pujaran més. A últimes hores del dia, arribaran alguns núvols, però no ens portaran cap classe de conseqüència.\nDiumenge plàcid per totes les zones\nA primeres hores, l'ambient serà més fred. En l'interior del territori es tornarà a baixar dels 5ºC i en la costa, els valors també quedaran per baix dels 10ºC. Malgrat tot, este fred matinal durarà poc. Amb la disminució del vent, la temperatura pujarà ràpidament amb el pas de les hores i pel migdia, molts valors superaran els 20ºC altra volta. En alguns casos, en el centre de València, es podrien conseguir els 22 o 23ºC.\nPrevisió de símbols per a este pròxim diumenge 8 de març | Aemet\nQuant a l'estat del cel, no tindrem cap classe de novetat, seguirà el cel radiant durant pràcticament tota la jornada. A últimes hores del dia arribaran núvols alts per la vesprada, però no faran res més que cobrir el cel transitòriament. L'ambient radiant es mantindrà de cara a dilluns també.\nRegistrat un terratrèmol en Figueres\n"Tiempo: Se mantiene la alerta por fuerte viento el sábado, pero clara mejora después" "La neu ha arribat este matí en algunes zones del territori valencià"


El Consell de Menorca i els ajuntaments signen la Declaració d'Emergència Climàtica\nEls responsables de les institucions menorquines s'han compromès a executar el full de ruta de l'Estratègia 2030\n2 min. Maó 27/09/2019 15:38\n651x366 El Toro del Mercadal ha acollit la signatura de la Declaració entre el Consell i els ajuntaments. / CIME.ES El Toro del Mercadal ha acollit la signatura de la Declaració entre el Consell i els ajuntaments. / CIME.ES\nEl Consell de Menorca i els ajuntaments de l’illa han signat aquest divendres el document de Declaració d’Emergència Climàtica. Es tracta d’una iniciativa que té per objectiu comprometre totes les institucions a assumir el lideratge de les mesures que estableix el full de ruta que durà Menorca a ser autosuficient l’any 2030. L’acte s’ha dut a terme a la muntanya del Toro, el cim més elevat de l’illa i situat al terme municipal del Mercadal. A la signatura hi han assistit la presidenta del Consell, Susana Mora, a més dels batles i batlesses dels pobles menorquins.\nMora ha destacat la importància de segellar un acord d’aquestes característiques: “És simbòlic coincidir la signatura de la Declaració amb el dia que es commemora la vaga mundial del clima”. A més, la presidenta del Consell de Menorca ha instat tots els responsables públics a continuar endavant amb el seu compromís mediambiental. “Tenim l’obligació de continuar preservant l’entorn natural que ens diferencia de la resta de territoris”, ha afegit Susana Mora.\nEl compromís de Menorca amb el medi ambient s’ha vist recentment definit mitjançant el Pla de descarbonització i estratègia 2030. En aquest sentit, la presidenta de la màxima institució menorquina ha qualificat el pla “d’ambiciós”. La Declaració d’Emergència Climàtica inclou un estudi elaborat pel Laboratori Interdisciplinari de Canvi Climàtic de la Universitat de les Illes Balears, segons el qual adverteix que l’augment de temperatures a Menorca se situa entre els 1,5 i 1,75 de mínima i màxima en els darrers 40 anys. En el cas de reduir els nivells d’emissions, l’increment seria entre 3 i 5ºC entre el 2010 i 2100. Entre els impactes previstos, l’informe fa referència a les grans pèrdues en la biodiversitat de l’illa, una reducció entre el 10 i el 20% de la pluja anual o l’augment de les onades de calor, fet que provoca efectes secundaris en el sector agrícola, pesquer i turístic.


Grups IDAPP | IDAPP\nHome » Grups IDAPP\nEl treball en grup és una part fonamental de la tasca que fem al centre IDAPP. La intervenció grupal pot ajudar a desenvolupar les habilitats socials, a crear lligams i vincles significatius, permet identificar-se amb altres persones en una mateixa situació, fomentar l’autoestima i el sentiment de pertinença, a més a més de promoure l’oci saludable en un entorn segur on experimentar interaccions positives.\nPer tot això es duen a terme diferents modalitats de grups, amb diferents formats i objectius, com a part de la intervenció global que oferim a nens, nenes i adolescents del centre.\nGrup de oci i esport\nL'esport és recomanable al llarg de tot el cicle vital, ja que té un gran impacte en la salut i el benestar personal.\nPer als nens i els adolescents amb TEA, l'esport es converteix en un recurs amb múltiples avantatges, ja que a més de millorar la condició física i les habilitats motores, ajuda a reduir l'estrès i l'ansietat, facilitant l'autoregulació emocional.\nD'altra banda, es tracta d'un espai d'oci compartit amb iguals on desenvolupen habilitats socials i es fomenta la interacció, alhora que es promouen diferents maneres de gaudir en un context social a l'aire lliure.\nA més a més, pertànyer a un grup de referència on els adolescents puguin sentir-se acceptats, inclosos i validats tal com són, fomenta l'autoestima i el benestar.\nGrup d'habilitats socials i pensament social\nTenir bones habilitats socials ens permet relacionar-nos i adaptar-nos de forma eficient a un context compartit. Com més hàbils som adaptant-nos, més gran és la probabilitat de tenir experiències socials positives i generar relacions mútuament satisfactòries\nLes persones amb TEA sovint presenten dificultats en aquesta capacitat dadaptació i comprensió del context, així com el funcionament del món social que els envolta.\nPartint del coneixement i l'evidència científica, a IDAPP s'organitzen grups d'intervenció psicosocial adaptada al nivell de llenguatge i desenvolupament intel·lectual de cada nen, dirigides a millorar-ne l'adaptació funcional.\nDes d'IDAPP s'ofereixen dos tipus de grups de suport:\nGrup quinzenal: són grups tancats i parteixen d'una estructura predefinida per treballar diverses temàtiques al llarg de les sessions. Sempre consta d'una primera part més formativa (30 minuts aprox.) on el terapeuta presenta un tema i ofereix informació als participants. A la segona part (1 hora) els pares i mares comparteixen les seves experiències en relació amb el tema exposat, així com dubtes, idees i recursos que puguin sorgir.\nGrup mensual: Aquest és un grup de trobada oberta, que es reuneix sense una estructura definida. És un espai on compartir aquells temes que sorgeixin espontàniament entre els participants.\nGrup de pertinença i creixement personal de noies amb TEA\nDurant molts anys la dona amb TEA ha estat infradiagnosticada o ha rebut diagnòstics erronis o poc precisos.\nLes característiques i l'expressió del TEA són diferents al gènere femení i cal tenir-ho present per poder detectar i abordar les dificultats específiques.\nAquest retard a la detecció ha interferit en la possibilitat d'accedir a les mateixes oportunitats de tractament d'altres col·lectius; per aquest motiu, a IDAPP s'ha generat un grup terapèutic només per a adolescents i dones amb TEA, dirigit a reflexionar i desenvolupar estratègies d'autoconeixement que permetin una millor adaptació funcional, tot respectant tot allò propi de la seva condició personal.\nGrup de joc i habilitats socials\nLes habilitats socials són el conjunt d'estratègies que ens ajuden a resoldre una situació social de manera efectiva, és a dir, satisfactòria pel propi subjecte, pels altres i adequat al context social en què passa.\nLes HHSS permeten expressar els sentiments, actituds, desitjos, opinions o drets de forma assertiva i ens fan millorar les nostres relacions interpersonals, sentir-nos bé i assolir els nostres objectius.\nEl desenvolupament i enfortiment del sentiment de pertinença ajuda a construir consciència de vinculació, afavoreix les actituds participatives i de cooperació al medi i a la comunitat i facilita el procés d'inclusió i cohesió social.\nGrup de pràctique pre-laborales\nAutisme Europa estima que entre el 76 i el 90% de persones adultes amb TEA no treballa. Aquestes dades són alarmants, i més quan la recerca evidencia que la incorporació al mercat laboral és un aspecte central per promoure la seva autonomia personal, la vida independent, l'apoderament i la participació a la comunitat, aspectes essencials que correlacionen amb una millor qualitat de vida.\nAquest grup és una oportunitat per experimentar i aprendre habilitats útils i necessàries per al futur; sense ser un entorn laboral real, es fomenta que els participants assumeixin compromisos i es responsabilitzin de les seves tasques, aprenguin a resoldre problemes, organitzar la feina, cooperar amb altres companys, etc.\nAlhora, contribueixen al projecte AutisMIND, que ajudarà altres persones amb TEA, aportant la seva pròpia visió i experiència com a usuaris.\nGrup de jocs de taula i jocs de rol\nEl grup es reuneix directament al local de Júpiter Juegos, en un espai tranquil i reservat pels participants.\nUn cop al mes, es planteja una sessió de jocs de taula que escullen els mateixos nois i noies a partir de les propostes del terapeuta i els jocs disponibles.\nD'altra banda, un cop al mes es prepara un joc de rol (Dragones y Mazmorras) on un expert en el tema (Màster) guiarà els participants a través d'un joc d'aventures, on hauran d'assumir diferents rols i completar la missió encomanada.\nA través d'un interès comú i diferents jocs estructurats, es vol crear un entorn que promogui la socialització i l'oci en companyia.\nEl grup d'estudi parteix del treball independent i autònom, però alhora permet un context de socialització i ajut mutu que resulta motivador per als participants.\nL'alumne té a la seva disposició diferents espais i materials en funció de les necessitats, de manera que pot treballar i avançar al seu propi ritme.\nUn tutor supervisa el treball i proporciona ajuda especialitzada, ja sigui resolent dubtes que puguin sorgir o ajudant amb l'organització i les tècniques d'estudi.\nParal·lelament, el tutor es coordina amb la família i l'escola per conèixer les dificultats i les característiques de cada participant, oferint així un suport més individualitzat.


Converteix Nous shekels israelians (ILS) i Sexcoins (SXC) : Canvi de divises Calculadora de conversió\nNou xéquel israelià (ILS) i Sexcoin (SXC) Canvi de divises Calculadora de conversió\nAquest Nou xéquel israelià i Sexcoin convertidor està al dia amb tipus de canvi de 22 Gener 2019.\nIntrodueixi l'import que voleu convertir a la casella a l'esquerra de Nou xéquel israelià. Utilitzeu les monedes "swap" per fer Sexcoin la moneda per defecte. Fer clic a Sexcoins o Nous shekels israelians per convertir entre aquesta moneda i totes les altres monedes.\nEl Nou xéquel israelià és la moneda en la Israel (Illinois, ISR). The Sexcoin és la moneda en la cap dels països. El Nou xéquel israelià també es coneix com Xéquel israelià de la. El símbol per ILS pot ser escrit NIS. El símbol per SXC pot ser escrit SXC. El Nou xéquel israelià es divideix en 100 new agorot. La taxa de canvi de el Nou xéquel israelià es va actualitzar per última vegada el 22 Gener 2019 de El Fons Monetari Internacional. La taxa de canvi de the Sexcoin es va actualitzar per última vegada el 22 octubre 2018 de coinmarketcap.com. La ILS factor de conversió té 6 dígits significatius. La SXC factor de conversió té 2 dígits significatius.


Pingtwitter - on comprar protectors i viseres facials\nOn comprar protectors i viseres facials\nVoleu saber on comprar un escut facial? Segueix llegint. Cada vegada més, la gent opta per cobrir-se la cara quan ha de sortir de casa. Una opció és una tapa bucal de tela. Per a una d’aquestes, consulteu la nostra guiaon comprar màscares facials- però altres poden preferir un escut facial o una visera.\nHi ha alguns avantatges que ofereix un escut facial de plàstic transparent sobre una màscara de tela. Per començar, són molt més fàcils de netejar i reutilitzar eficaçment: només necessiteu aigua i sabó o un desinfectant per a la llar. Formen una barrera que impedeix que l'usuari es toqui fàcilment la seva pròpia cara, una altra mesura preventiva important durant la pandèmia actual. Un escut facial sovint és més còmode que una màscara bucal, que pot resultar restrictiva. Finalment, la parla està menys deteriorada i les expressions facials es mantenen visibles, cosa que significa que és possible que tingueu menys inclinació a baixar-la quan parleu.\nSi decidiu portar-ne un, assegureu-vos que encara observeu les regles de distanciament social i de rentat de mans (aquíon comprar desinfectant de mans). Seguiu llegint per obtenir una guia sobre on comprar un protector facial ara mateix, als Estats Units i al Regne Unit.\nOn comprar protectors facials als EUA\nGearbest- Gamma d’escuts, amb preus a partir de 3 dòlars cadascun\nVistaprint- 10 per 40 dòlars\nAmazon.com- Hi ha moltes opcions disponibles per encarregar\nWalmart- Protectors facials disponibles, entre les cremes facials\nSears- Algunes opcions per triar a través de Sears Marketplace\nOn comprar protectors facials al Regne Unit\ntracker.tradedoubler.com/click- Compra a granel 10 per 5,30 GBP cadascun\nAmazon.co.uk- Un munt d’opcions en estoc\nMedisave- Dos escuts facials en estoc (una opció barata de 1,29 GBP i una opció de 4,99 GBP)\nBlocblinds- 24 per 48 GBP, lliurament en 5-7 dies hàbils\nFoldall- Iniciativa dedicada a l’escut facial, amb tres estils per triar\nEn aquest moment no hi ha cap investigació sòlida sobre l’eficàcia dels diferents mètodes de cobertura facial per prevenir la propagació de la infecció, encara que a /script/main/art.asp, publicat al Journal of the American Medical Association (29 d'abril), afirma que 'els protectors facials poden proporcionar una millor opció' que les màscares de tela. 'En un estudi de simulació, es va demostrar que els protectors facials reduïen l'exposició viral immediata en un 96% quan els treballava un treballador sanitari simulat a menys de 18 polzades d'una tos'.\nquin és el següent xbox\niPad de 10,2 polzades de 7a generació\ndiferència entre ps4 i ps5


Nova ordenança terrasses 1.\nAlternativa | 04 Març, 2009 07:00 | Compartir:\nAl ple de gener es va presentar l’aprovació inicial de l'ordenança reguladora de l'ocupació de la via pública amb taules, cadires i altres elements complementaris i del us de terrasses i zones privades de la oferta turística bàsica visible de la via publica. Es va aprovar amb les abstencions del PP-UMP i nostra.\nCom sabeu hem dedicat un bon grapat d’articles, precs i preguntes a denunciar l’incompliment de l’anterior ordenança d’ocupació de la via pública (Espai públic?, Les promeses són eternes, els titulars es repeteixen, El Calvari…). A molt de llocs l’espai públic s’ha vist reduït a angosts passadissos per les taules, cadires, publicitat. Entre altres excuses el batle sempre parlava de la impossibilitat de fer complir l’anterior ordenança per la seva complexitat.\nFa un any es va parlar del projecte de canviar l’ordenança de manera consensuada i s’ens va mostrar uns primers mapes de com seria la plaça major de Pollença amb les zones delimitades per la nova ordenança. Després ja no s’ens va mostrar res més fins que a les comissions dels ple de gener on es va informar que es presentaria per urgència l’aprovació inicial.\nEncara que feia un any que es parlava la precipitació final de la presentació d’aquesta ordenança es va demostrar en que a la mateixa s’havien oblidat d’esborrar el nom de Càlvia, que ha estat el model que han seguit per fer la nova ordenança.\nL’equip de govern s’ens va excusar, va dir que a les al·legacions hi hauria consens i negociació... Una demostració més de que les coses no es fan bé i que l’equip de govern està sobrepassat per la gestió del municipi. Ja no és que no vulguin saber res de democràcia participativa, és que ja ni tan sols faciliten la participació dels grups polítics.\nAquesta ordenança com podeu veure al seu llarg títol es refereix al tema de les terrasses, per tant a la resta de temes ( càrrega i descarrega, construcció...) segueix vigent l’anterior ordenança. L’aprovació inicial de l’ ordenança va ser publicada al boib del 24 de febrer i teniu un mes per presentar al·legacions.\nDemà parlarem i valorarem més específicament l’ordenança que podeu llegir al següent document pdf i podeu veure els mapes de delimitació de les zones d’ocupació al següent pdf. Una vegada més hem de denunciar que aquesta feina l’hauria de fer l’Ajuntament i no un blog d’un partit com aquest.\nUn exemple; carrer Cresques (Port de Pollença), a l'estiu hi ha espais intransitables pels vainants.


El tren cap a Palma sortirà ara cada 40 minuts i serà gratuït pels refugiats – Revista07500\non 07/04/2022 07/04/2022 actualitat tradicions\nEl tren cap a Palma sortirà ara cada 40 minuts i serà gratuït pels refugiats\nIncrement de freqüències de tren a partir del 29 d’abril i de bus a partir del divendres 8 d’abril\nEl conseller ha presentat com a primera mesura per fer front al nou context econòmic l’increment de les freqüències del transport públic a Mallorca. D’una banda, a partir de divendres, dia 8 d’abril, en el servei de bus es reforcen les línies troncals entre les zones amb més demanda i Palma amb freqüències de pas altes a les hores centrals del dia.\nTambé es reforça l’oferta per als treballadors a les zones turístiques i les zones costaneres de Calvià, badia d’Alcúdia, costa de Llevant, Cala Rajada i la vall de Sóller, amb un servei urbà amb altes freqüències per als viatges locals de treballadors i visitants. A més, es posen en marxa tres de les quatre línies de l’Aerotib amb incorporació de parades a la demanda as Pont d’Inca Nou i sa Pobla.\nDurant el mes de març hi ha hagut un increment d’usuaris tant del tren com del bus. La tendència a l’alça de la demanda durant aquest hivern s’ha accelerat aquest darrer mes. Durant el primer trimestre d’enguany el transport públic interurbà supera la demanda que hi va haver en l’època pre COVID. Concretament hi ha hagut un increment del 10,84 % respecte del mateix període de l’any 2019. El creixement més significatiu ha estat el de la demanda de la xarxa de busos amb un increment del 22,19 %, si es compara el primer trimestre d’enguany amb el mateix període de l’any 2019.\nPrevious Article Concurs d'idees per saber com serà la nova Via Portugal\nNext Article El futur skatepark de Manacor comença a agafar forma


La cimera de la Unió Europea acaba sense acord per nomenar els alts càrrecs comunitaris\nEl govern espanyol confia que la presidència de l'Eurogrup vagi a parar a mans del ministre d'Economia, Luis de Guindos\nRedacció 17/07/2014 - 01.13 Actualitzat 17/07/2014 - 09.03\nLa cimera europea s'ha tancat sense acord pel que fa al repartiment dels càrrecs clau pendents a la Unió Europea. Els caps d'estat i de govern comunitaris han negociat fins a la matinada per repartir-se els càrrecs dins les noves institucions, però tot plegat ha acabat sense cap concreció.\nEls 28 es tornaran a reunir el 30 d'agost, i s'espera que aleshores ja hauran consensuat el relleu de Herman van Rompuy i el nom del representant d'Afers Estrangers d'Europa. Sí que hi ha hagut acord, en canvi, en la suspensió de la cooperació financera amb Rússia, com a mesura de càstig a Moscou per la crisi d'Ucraïna.\nA Brussel·les, ningú vol parlar de fracàs, i hi han volgut treure tot el dramatisme. Hi ha marge, però el que ha passat torna a mostrar que ara mateix, dins la Unió Europea, cada cop és més difícil arribar a acords a la primera. En principi, hi ha consens; la cap de la diplomàcia europea ha de ser socialista, per mantenir els equilibris polítics. La candidata italiana té el suport de França i Alemanya, però els països de l'Est s'han negat a donar-li el càrrec, almenys de moment.\nPerò el bloqueig no és només en aquest cas. Cal trobar un nom de consens per presidir el Consell Europeu, la institució que és la veu i l'ànima dels estats a Brussel·les. Tampoc hi ha hagut acord. De retruc, aquest repartiment determinarà, també, si Espanya obté la presidència de l'Eurogrup per al ministre Luis de Guindos. No hi ha, encara, llum verda definitiva. El president espanyol, Mariano Rajoy, espera que hi hagi suports suficients en el Consell perquè De Guindos ocupi aquest càrrec. Rajoy ha expressat la seva confiança en declaracions als mitjans quan s'ha acabat la cimera. El cap de l'executiu espanyol ha explicat que aquest dimecres no s'havia parlat del relleu. Aquesta és la primera vegada que Rajoy assumeix de manera explícita i pública el seu desig que el ministre d'Economia obtingui aquest lloc institucional en la UE.\nEls líders s'han donat dues setmanes de temps per resoldre el trencaclosques. Però aquesta cimera no ha estat, només, la dels desacords; per exemple, s'ha pactat endurir les sancions contra Rússia amb fórmules que afectaran directament els seus interessos econòmics.\nLa cimera de la UE acaba sense acord


Hostel Barno Košice Eslovàquia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nHostel BarnoTolsteho 22, Sever, Košice, Eslovàquia, 4001 - Veure al mapaBé6,7Basada en739comentarisHostel BarnoVeure més fotos"Even the building is old, it's still clean there."Jan_wangPolandBanyVeure més fotosVeure totes les 24 fotosMolt bona ubicació 7,1Veure al mapa7,1Ubicació\nSobre l'allotjamentDescripcióPer als viatgers què vulguin captar les imatges i els sons de Košice, Hostel Barno és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. No és menys excepcional el fàcil accés que té l'hotel a les incontables atraccions i llocs d'interès de la ciutat com Museu Eslovac Est, Museu Tècnic Eslovac, Columna de la Plaga. Aprofiti's de la riquesa de serveis i avantatges d'aquest hotel de Košice. Per a la comoditat i comfort dels seus clients, l'hotel ofereix recepció 24 hores, magatzem d'equipatge, habitació familiar, premsa, servei de bugaderia. Totes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Hostel Barno no troba competidors en cap categoria.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsempolles d'aigua de cortesia Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


La Llum groga: Què faig, davant de l'ordenador?\nA fora fa solet. El problema és que fa massa sol. Hi he estat una estoneta i demà tinc tots els números de despertar-me amb la cara vermella.\nAvui he anat a peu pel poble. Com sempre que he d'anar a alguna banda del poble. No sé a quina distància havia d'anar avui. Un parell de quilòmetres? Potser menys, no ho sé.\nSempre que he d'anar a algun lloc del poble, hi vaig a peu. I això que el meu poble és molt gran, almenys en extensió. Però no sé anar-hi de cap més manera. Agafar el cotxe per anar a un lloc que està a un parell de quilòmetres em fa com mandra. Si, de fet, ja s'hi pot anar a peu...\nI m'agrada anar-hi a peu. Avui he anat agafant dents de lleó i bufant. I agafant quiquiriquics i mirant què eren. Són dues coses que feia de petita, però que mai he deixat de fer. No puc passar per davant de dents de lleó i no agafar-ne cap i bufar. I no puc deixar els quiquiriquics al marge del camí i no mirar si són gall, gallina...\nPerò ara em pregunto: què faig davant de l'ordenador? Podria estar mirant una cosa que he deixat mig penjada abans d'anar a dinar, i que m'interessava molt. O podria estar bufant dents de lleó i obrint quiquiriquics.\nDemà no tindré tanta pau, quan passegi per la Rambla. Em fa una mica de mandra. Després ja m'agradarà, però tanta gent... i sé que m'enfadaré, perquè només trobaré llibres d'escriptors mediàtics (que, de fet, no en conec a la meitat, però això és un altre tema) i altres llibres que no m'interessaran el més mínim.\nPerò veurem com va... Ara vaig a intentar acabar de treure l'entrellat a allò que estava estudiant fa una estona i que he hagut de deixar a mitges (i era molt interessant). I, quan no piqui tan el sol, a bufar unes quantes dents de lleó més.\nPublicat per Llum a les 16:56


Teresa Cabré es converteix en la primera dona a presidir l’Institut d’Estudis Catalans\nLa filòloga Teresa Cabré ha estat escollida acom a nova presidenta de l’Institut d’Estudis Catalans per majoria absoluta. Amb un 91% dels vots a favor, Cabré s’ha convertit en la primera dona que dirigeix l’entitat en substitució de Joandomènec Ros, que feia vuit anys que ocupava el càrrec. “Hem de tornar a fer visible la singularitat de la institució”, ha dit la nova presidenta que, de fet, era l’única candidata postulada a ocupar la presidència.\nL’acompanyaran al càrrec Marta Prevosti i Maria Corominas, com a vice-presidentes, i Àngel Messeguer com a secretari. Cabré s’ha proposat prioritzar la recerca “des de la catalanitat” i ha anunciat l’elaboració d’un nou diccionari normatiu pancatalà.\nFins al moment Cabré dirigia la secció filològica del mateix IEC, entitat a la qual està vinculada des del 1989. La filòloga va rebre el 1996 la Medalla Narcís Monturiol al mèrit científic, i el 2007 el premi internacional de Terminologia Eugen Wüster. També és premi a la Qualitat en la Docència del Consell Social de la Universitat Pompeu Fabra del 2009 i Creu de Sant Jordi del 2015.\nL’any 2018 va ser investida doctora honoris causa per la Universitat de Ginebra en reconeixement a les contribucions en terminologia i lingüística. I el 2019 va ser nomenada membre internacional del Centre de Normalització i Política Lingüística de la Xina, distingida per l’experiència en lingüística aplicada, lexicogràfica i terminologia.


Et desesperes, però ho fas bé - Jaume Funes Artiaga\nEt desesperes, però ho fas bé - Jaume Funes Artiaga\nInici > Adolescència > Et desesperes, però ho fas bé\n27 abr. Et desesperes, però ho fas bé\nPosted at 11:28h in Adolescència, Controvèrsies, Educació, Paraules i escrits, TIC\tby\tJaume Funes 0 Comments\nFins ara has estat una mare, un pare raonable. Des que el fill o la filla van aparèixer a la teva vida han passat anys i has tingut cura d’ells. No sense dificultats, però amb molts moments d’infinita satisfacció́, has estat una font permanent de seguretat, has fet possible la constant vivència de sentir- se estimats, has representat la principal font d’estímuls i oportunitats educatives de la seva vida. Ara, a punt d’entrar, plenament dins o sense acabar de sortir d’això que en diuen adolescència, et sents estrany. Sembla que ja no és així, que ja no exerceixes cap d’aquests papers que et feien sentir-te bon pare, bona mare. Però no és cert. Tot allò continua igual.\nÉs possible que siguis un lector que ha obert aquestes pàgines no perquè fas de mare o pare sinó estimulat per les teves inquietuds professionals, com a educador o educadora, com a «profe» d’adolescents. Perquè fa anys que estàs amb ells i elles i vols contrastar, actualitzar el teu «saber estar» al costat dels adolescents. O perquè tot just t’estrenes a l’aula o a un altre espai educatiu i no vols començar fent cas del catastrofisme dels professionals cremats que t’alerten sobre la feixuga inutilitat de la teva tasca. Espero que aquesta lectura et serveixi, si més no, per reforçar el teu convenciment que tota persona adulta que s’acosta a la vida d’un adolescent pot arribar a ser una oportunitat educativa significativa. En part, tots nosaltres som com els adults significatius que van estar al nostre costat quan érem adolescents descobridors de la vida….\n(de la introducció al llibre)


BLOC DE MARIÀ: Les obres d'art més cares\nEl passat dos de febrer de 2010 es va assolir un rècord històric a la casa de subhastes Sotheby's. Un comprador va pagar 104,3 milions de dòlars, una xifra mai vista, per l'adquisició de l'obra L'homme qui marche I de l'escultor i pintor suís Alberto Giacometti. Alberto Giacometti es considerat un dels escultors surrealistes més importants de l'època.\nEl propietari de l'obra era el Commerzbank AG, el segon banc més important d'Alemanya, després del Deutsche Bank. En canvi, com passa en aquests casos, el comprador va fer l'oferta, des de l'anonimat, via telefònica. Una oferta que va multiplicar per sis el preu de sortida.\nPot provocar una mica de repugnància que en plena crisi econòmica hi hagi gent que es gasti aquestes xifres astronòmiques en obres d'art mentre hi ha gent que no arriba a final de mes.\nEl preu pagat per L'home que camina I supera per poc l'obra Garçon à la pipe de Pablo Picasso venuda el 2004 a Nova York per 104,1 milions de dòlars. Aquesta obra, pintada a París el 1905, s'inscriu en l'època rosa de l'artista, caracteritzada pels tons rosats, ataronjats i terrosos.\nEl tercer lloc, pel que fa en aquest ranking de les obres d'art més cares de la història l'ocupa Dora Maar amb gat també de Picasso. Obra cubista que el 2006, també a Nova York, es va subhastar per 95,2 milions de dòlars.\nEtiquetes: art, Història


UNA REFLEXIÓ A PARTIR DEL DEBAT SOBRE LA MANIFESTACIÓ DE L’ANC | JOSEP MANEL XIMENIS UA-89888721-1\nUNA REFLEXIÓ A PARTIR DEL DEBAT SOBRE LA MANIFESTACIÓ DE L’ANC\nReflexió sobre la situació interna de la CUP al setembre del 2012 abans de la realització de la històrica manifestació de l'11 de setembre del 2012.\nArran de les diferents controvèrsies que ha generat la convocatòria d'una manifestació unitària, per part de la ANC, el proper 11 de setembre i el debat intern que s'ha generat dins de la CUP, m'agradaria poder fer la meva aportació.\nFa pocs mesos, vaig publicar un article a la revista 'Lluita' (número 281, desembre 2011 – gener 2012) titulat: 'Independència, comencem a tenir full de ruta. Transformació social, en tenim?' en el qual feia una petita anàlisi de la història recent de l'independentisme, de la seva evolució des del 13S amb la consulta d'Arenys de Munt i de com s'estava plantejant el futur proper. En aquesta petita anàlisi ja s'albirava el que ara ens està succeint, alhora que també plantejava algunes solucions.\nPerò el que intentava deixar molt clar en aquell article, i des de la meva anàlisi, era que el procés per aconseguir la independència del Principat s'estava accelerant amb molta rapidesa, amb una important incorporació activa de persones procedents de les classes populars, que volien solucions als problemes que estaven patint, i que aquest procés s'estava convertint en un procés irreversible i sense aturador. Al mateix temps, donava per fet que aconseguiríem la independència del Principat en un termini relativament curt de temps –com tot indica que acabarà passant–, malgrat que amb un model social que mantindrà els mateixos defectes que té la nostra societat actual.\nDes de la meva modesta aportació, també vaig fer una reflexió final dirigida a l'EI i, conseqüentment, també a la CUP: 'Hem de començar a pensar en el dia després [de la independència], no ho podem obviar, perquè estem avançant molt ràpidament, demorar-ho pot implicar que el model social en el qual creiem no es pugui aconseguir mai. També hem de començar a pensar en com s'encara la transformació que nosaltres volem per estructurar el nou estat que es comença a prefigurar a l'horitzó i com es treballa per portar la resta de la nació catalana cap al mateix procés que estem vivint al Principat.\nQue no calguin algunes majories absolutes per fer-nos obrir els ulls!'\nTambé he dit públicament en altres moments que 'si la CUP no existís s'hauria d'inventar perquè, més que fer partidisme, fem País' –referint-me a la totalitat de la nació i a la totalitat de les classes populars que són el principal bastiment del nostre País– o que 'La CUP sempre ha demostrat una maduresa molt important. El juny de 2009, en una assemblea nacional, es va decidir de no anar a les eleccions autonòmiques per només tretze vots en contra. És una divisió al 50%, i això no va crear cap tensió, perquè s'assumeix el funcionament de la majoria. El fet que tinguem diferències d'opinió en alguns aspectes no ens impedeix continuar treballant junts'.\nAquestes són algunes de les fortaleses de la CUP. I m'agrada destacar-les.\nUna altra que m'agrada destacar és l'elevat nivell de democràcia interna que tenim i l'acceptació, per part de la immensa majoria, de la llibertat d'expressió que tenim tots els militants. A diferència del que passa en els partits tradicionals, els de l”establisment”, en els quals qui parla, qui piula, qui es mou, qui gosa dir quelcom diferent, trencant la disciplina establerta, ja sigui per les “cúpules”, ja sigui pels “òrgans de direcció implantats”, ja sigui per l'”aparell del partit”, se'l critica i se l'aparta, sota una malentesa no acceptació, no acatament, d'una “tramposa” voluntat de la majoria de l'organització, quan del que es tracta és de la voluntat d'una minoria de l'organització que es volen fer passar per 'consens majoritari' o per 'consens democràtic'.\nEl que és important, per a mi i per moltes altres persones que estem a la CUP, és que, a diferència del que passa en els partits de l”establisment” –els quals pretenem substituir–, la implantació consensuada i democràticade la tàctica i de l'estratègia, aprovada per les assemblees nacionals, es respectada per tothom. I que es respectada per tothom sense imposar-la per sobre de les opinions individuals, ja que aquestes mai podran canviar aquella tàctica i aquella estratègia prèviament fixada per tot el conjunt, possibilitant que el debat al sí de l'organització sigui més ric i més divers que a la resta d'organitzacions polítiques. Que hi hagi companys de militància que tinguin una opinió diferent a la meva, que acostuma a ser en qüestions de detalls, per mi, és molt important, perquè m’ajuda a portar les meves reflexions personals molt més enllà, m’ajuda a avançar i m’ajuda a enriquir-me ideològicament. Fet del qual s’acaba beneficiant molta més gent.\nUnes altres de les fortaleses importants que té la CUP, i que sempre destaco, són la capacitat de treball de la seva militància, i la convicció i determinació que tenim per defensar els nostres postulats polítics en àmbits externs al nostre entorn. Fet que ens ha portat a acabar sent els capdavanters i els líders d'aquests àmbits, amb un reconeixement explícit per part de totes les persones que, alienes a la nostra organització, participaven, en aquells àmbits, colze a colze amb els nostres militants. Les consultes van ser un clar exemple –tot i que no ha estat l'únic–. I el resultat es va poder comprovar a les darreres eleccions municipals, en que, en aquells municipis a on els militants de la CUP van participar activament en la seva organització, les seves assemblees locals van recollir un vot important dels seus veïns, sent aquest un suport a la feina feta i un vot de confiança a les polítiques que podíem dur a terme. Podria citar alguns exemples dels que conec, però em limitaré a recordar: Arenys de Munt (òbviament), Navàs, Girona, o més propers al meu àmbit territorial: Arenys de Mar, Vilassar de Mar, Premia de Mar o Sant Cebrià de Vallalta.\nAl meu entendre, en aquesta nova situació de l'independentisme, en la qual està participant activament moltíssima gent nova que fins ara no ho havia fet, que no disposen d'una ideologia clarament definida i que reclamen democràcia, llibertat, justícia social i unitat, hi falta la implicació decidida de persones amb capacitat, convenciment i ganes d'establir el lideratge ideològic necessari en tota organització. Soc de l'opinió que aquesta tasca la podrien realitzar perfectament persones/militants de l'EI o de la CUP, essencialment perquè la nostra motivació va molt més enllà d'aconseguir la llibertat del Principat: volem la de la totalitat de la Nació però, a més, volem transformar la nostra societat.\nLa transformació de la nostra societat és una tasca molt complexa i difícil, però només podrem intentar acomplir-la si ens impliquem activament en aquestes noves formes d'aglutinació i d'organització de masses que actualment estan apareixent. La transformació de la nostra societat no l'aconseguirem recloent-nos en els nostres propis entorns. Uns entorns que, per altra banda, ens aporten una bona dosi de comoditat atès que no posen en dubte els nostres posicionaments, per la coincidència d'una important cohesió ideològica. No podem convertir-nos en una elit tancada en el nostre propi entorn vivint en una realitat paral·lela desvinculada de la que volem transformar “com si no anés amb nosaltres”.\n¿Perquè, sovint, som tant refractaris a aquestes noves formes d'organització política a les quals els falta un guiatge clar? De ben segur que un psico-sociòleg ho podria determinar molt millor que no pas jo. Però tinc la sensació que passa per una certa, com dir-ho, por? inseguretat? Sensació d’inferioritat? Vertígen? Manca de convenciment? Falta de confiança en les nostres pròpies capacitats per liderar projectes ambiciosos que transformin la societat d'una forma real més enllà dels discursos? Potser optaria per aquesta darrera. Ser coneixedors que disposem de la capacitat per liderar i transformar la nostra societat pot implicar aquests dubtes, perquè ¿i després què?\nI puc posar un exemple clar que conec de molt a prop, Arenys de Munt. ¿Quan la CUP d'Arenys de Munt va passar a tenir opcions de guanyar les eleccions municipals? I vull recordar que en les municipals anteriors del 2007 només vàrem aconseguir un regidor i érem la darrera força política amb només un 9% de vots de l'electorat, com va passar en molts altres municipis.\nEns vàrem convertir en un projecte prou engrescador quan vàrem començar a participar activament en aquelles estructures associatives del poble que estaven treballant, com passa ara, per la independència de la nostra nació i quan vàrem obrir de bat a bat les portes de la CUP a tota la població. Amb diferents estratègies, algunes noves, altres molt antigues. Això ens va permetre fer-nos molt més propers, aconseguir unes bones llistes electorals, a més de molts recolzaments populars. Fins i tot vàrem incorporar persones que van fer el pas, que es van comprometre i que van passar de posicions més conservadores a posicionaments totalment revolucionaris. Vàrem negar-los la seva arribada a les nostres posicions? Vàrem sospitar, recelar o desconfiar d'elles? No, les vàrem acceptar de ple dret. Perquè confiàvem en les nostres possibilitats, confiàvem en les nostres capacitats, confiàvem en nosaltres mateixos i teníem la seguretat que aquestes noves incorporacions no malmetrien gens el nostre discurs transformador. És més, ara, aquestes persones tenen un discurs proper als nostres plantejaments o que, fins i tot, van més enllà que la podíem tenir nosaltres.\nQuin ha estat el resultat? El que ja tothom coneix: vàrem guanyar les eleccions municipals i ara tenim aquesta alcaldia mítica entre l'independentisme actual. Però existeix un altre resultat que no tothom coneix i és que a Arenys de Munt estem duent a terme polítiques molt avançades de transformació de la nostra població, basades, de moment, en la remunicipalització de serveis que estaven en mans privades –aigua, deixalleria, escola bressol, neteja d'edificis públics i properament recollida d'escombraries, manteniment enllumenat públics i d'altres que tenim al sarró–, en participació ciutadana –pressuposts municipals, ordenances fiscals, subvencions a entitats, tot fet amb votacions populars–, en democratització –els veïns poden intervenir en els Plens, o altres més complexes–, en claredat i transparència de la gestió –us recomano una visita a la pàgina web de l'ajuntament http://www.arenysdemunt.cat/, la columna que trobareu a la dreta s'ha incorporat des que nosaltres hi som–, realitzant ajustos importants en les despeses de personal sense que s'hagi produït cap tensió social –el que demostra que es poden fer sense haver d’agredir les classes treballadores–, o introduint menús amb productes ecològics i de proximitat a l’escola bressol –realitzats per un restaurant del poble que, ara, tindrà l’oportunitat d’oferir-lo a la resta de la població–. I moltes coses més que estem gestionant en el dia a dia –fet que evidencia que la transformació real no està renyida amb la gestió del dia a dia i que aquesta no hagi d’estar realitzada des d'actuacions no neutres– i moltes altres que tenim pendents de fer.\nI tot això ho hauríem aconseguit mantenint-nos tancats en la nostra torre d’ivori? Clarament, no! A Arenys de Munt vàrem passar dels discursos a l'acció guiats pel nostre programa polític i estem transformant, socialitzant, el nostre municipi.\nTota aquesta explicació venia a tomb de l'ANC. Per nosaltres, l'ANC, hauria de ser una de les nostres grans oportunitats d'entrar a fer política en una organització de masses amplia, però no per adoctrinar-los ni aprofitar-nos-en, sinó per treballar colze a colze, per fer avançar el nivell de consciencia nacional i social, per fer les coses com sabem, perquè al final, la gent honesta i coherent del país –que n'hi ha, i molta– ho acaba reconeixent i s'acaba posant del nostre costat, d'una forma o d'una altra.\nPerò el que no val és dir “no ens hi posem perquè van per un camí diferent al nostre” perquè al no posar-nos-hi si que acaben per anar per un camí diferent, però si ens hi haguéssim posat hi hauria hagut la possibilitat que anessin pel nostre mateix camí i que fóssim molts més els que féssim aquest camí que nosaltres volem fer.\nRespecte a la manifestació, tothom pot anar a allà a on consideri convenient –faltaria més– o no anar-ne a cap o anar-se'n a la platja –com de ben segur que hi haurà molta gent que ho farà, alguns, fins i tot, de l'EI també– tan se val. Però sempre amb el màxim respecte per a tothom i a l'acceptació de totes les opcions, des dels que organitzen la manifestació tradicional i històrica, fins als integrants de l’EI o de la CUP que participen en l'organització de la manifestació unitària de l'ANC –que també n'hi ha–, fins als que hi assistiran a una o a l'altra o els que assistiran a les dues.\nJo tinc clar el que faré –aquesta és una de les meves formes de fer política, dir les coses clares, especialment quan se’m pregunta, fet que molta gent agraeix, perquè la capacitat d'evasió dialèctica davant de preguntes que busquen la resposta polèmica només hauria de ser una pràctica que realitzessin els polítics de l”establishment”–: aniré a la manifestació de l'ANC. Perquè, com algú va dir en algun article publicat a Llibertat.cat, més enllà de tenir un paper representatiu de la CUP –i per extensió a tot el moviment– sóc l'alcalde d'una vila mítica entre l'independentisme actual i el meu lloc és amb la gent del meu poble i tots, o gairebé tots, aniran a la manifestació de l'ANC i, a rel de la notícia que va aparèixer sobre la duplicitat de manifestacions, molts m'han demanat que hi sigui, amb ells, a la manifestació unitària. I això és el que haig de fer, per poder continuar transformant el poble que, ara, m'ha tocat governar –que ara ens hem guanyat governar–.\nPerò amb el màxim respecte per la manifestació històrica de l’EI. Una manifestació que s’ha de fer i que s’ha de mantenir. No podem perdre aquest valor de la nostra tradició, no podem perdre els nostres orígens. I, molt probablement, l’any vinent jo hi serè i, espero, que acompanyat per molts dels meus veïns, engruixint, encara més, la nostra manifestació.


CraksRacing.com :: Ver tema - Dona l’oportunitat de que el teu fill sigui pilot!\nDona l’oportunitat de que el teu fill sigui pilot!\nPublicado: Jue Abr 03, 2014 10:19 am Título del mensaje: Dona l’oportunitat de que el teu fill sigui pilot!\nL’Escuderia Osona ha creat aquest any un campionat amateur per a la promoció i iniciació de joves pilots de kàrting, per a nens i nenes d’entre 7 i 12 anys. On amb un preu molt economic posem a disposició dels nens el nou model de karts, ells son els pilots nosaltres i posem el kart. La competició tindrà un total de vuit curses, que es disputaran al Circuit d’Osona, amb les diferents variants que disposa el traçat. També hi haurà dues curses nocturnes.\nEl mateix dia de la cursa, els participants inscrits rebran una classe teòrica de 30 minuts de conducció, funcionament del kart i normativa. La segona cursa sera el proper dissabte dia 12 d´abril.\nPublicado: Vie Abr 04, 2014 9:58 am Título del mensaje:\nBuena iniciativa, en Aragón tenemos pensado empezar en 2015\nPublicado: Vie Abr 04, 2014 4:57 pm Título del mensaje:\nPublicado: Mie Mar 25, 2015 10:22 am Título del mensaje:


El blog del Maurici: Córrer a ciutat\nTant és si es tracta d’una moda, d’una febre o de si molta població s’ha conscienciat que l’activitat física ajuda a tenir una bona salut, però el fet és que es veu gent corrent per tot arreu. Cada dos per tres descobreixes que aquest o aquell altre conegut surt a córrer amb certa assiduïtat. Alguns que poc temps abans tancaven bars i fumaven com carreters han fet un gir de cent vuitanta graus i quan tenen una estona lliure es calcen les vambes, es lliguen el GPS al braç i van a fer quilòmetres. Diuen que enganxa, cosa que no sé perquè no ho he provat (i, per ara, no em motiva gaire), però alguna cosa deu tenir quan tants i tants s’hi llencen i hi queden atrapats.\nEl que ja no trobo tan saludable és la fal·lera per les curses. El desig de superació és intrínsecament humà però sempre amb uns límits raonables si no es vol prendre mal, i veient la distància i el perfil d’algunes curses (de fins a 100 quilòmetres!) entenc el que em va dir un conegut meu, exesportista d’elit: les asseguradores mèdiques deuen estar d’allò més contentes. Malgrat tot, sembla que els trets van per una altra banda, i un exemple és la marató de Nova York, segurament la més popular i desitjada per tots els corredors, i que ha estat condecorada amb el premi Príncep d’Astúries dels esports.\nEl que em sobta més, però, és no haver sentit a cap metge o a cap expert en alt rendiment esportiu posar el crit el cel pel fet de realitzar esforços considerables en un entorn tan contaminat com són gairebé totes les ciutats d’aquest món. El dia de la marató es tallen carrers però la grisor que conformen les tones de brutícia ambiental que romanen durant dies i dies sobre els nostres caps necessiten ventades o pluges intenses per tal que s’esvaeixin i aquestes, de moment, no es poden encarregar.\nPotser la millor manera de resumir la contradicció entre esport i contaminació apareixia al número 45 de la revista Opcions (publicació molt recomanable): Com és que davant de la notícia que l’atmosfera de Barcelona està superant regularment els límits de contaminants admesos com a acceptables, l’Ajuntament recomana no sortir a fer exercici al carrer, en lloc de restringir la circulació de vehicles motoritzats almenys mentre no millori l’aire? Evident, no?\nText escrit el 25 de juny de 2014.\nPublicat per Maurici a 12:46\nXeXu 3 de novembre de 2014, a les 15:03\nJo tinc una pregunta. Què més dóna fer esport o no a la ciutat, si total respirem tot el dia l'aire contaminat que ens envolta. Fent esport potser inal·les més aire, peròigualment, de tot el dia no te'n salves. Tampoc no veig massa on és el problema. Efectivament, la solució és limitar les emissions, però no sembla que l'ajuntament estigui massa per la labor.\nMaurici 3 de novembre de 2014, a les 15:21\nLa diferència és que si l'obligatorietat o no de l'activitat. Per la ciutat t'hi has de moure per anar a treballar, a comprar o portar els nens a l'escola. Fer esport en entorns contaminats és un acte voluntari, no?


Rezero a la Setmana Ciutadana de l'Alimentació Sostenible - Rezero\nRezero, conjuntament amb Banc de Recursos, vam organitzar i participar en diverses actuacions en el context de la Setmana Ciutadana de l’Alimentació Sostenible. L’objectiu de la nostra participació era difondre i conscienciar a favor de la prevenció del malbaratament alimentari i l’aprofitament dels aliments.\nMostra d’Entitats d’Alimentació Sostenible als quioscs de les rambles de Barcelona, organitzada en el marc de la Setmana Ciutadana de l’Alimentació Sostenible on es va explicar el funcionament del Pont Alimentari i la campanya Remenja’mmm als vianants que en demanaven informació.\nXerrada per fer difusió del Pont Alimentari al Parc de la Barceloneta.\nTaller virtual d’Alimentació Saludable i Sostenible realitzat al Centre Cívic Trinitat Vella, amb la col·laboració de Montse Sahún.\nParticipació al Sopar Gastrorecup organitzat pel restaurant Semproniana.\nParticipació a la xerrada “Fem Camí” organitzat per Ametller Origen.\nLa Setmana Ciutadana de l’Alimentació Sostenible s’ha celebrat del 14 al 24 d’octubre. Ha servit per reflexionar sobre la relació entre els hàbits alimentaris i aspectes transversals com la crisi climàtica, el desenvolupament econòmic local, la cultura, la política, els drets socials i la salut. Es tracta d’un projecte impulsat per l’Ajuntament de Barcelona mitjançant el Comissionat d’Economia Social, Desenvolupament Local i Política Alimentària i el Pla estratègic metropolità de Barcelona.\nActivitat del Pont Alimentari durant el tercer trimestre de 2020\nEl servei Pont Alimentari va derivar 3.142 kg d’aliments a 11 entitats socials durant els mesos de juliol a setembre. Les entitats receptores van ser Andròmines, Asociación Reto a la Esperanza, Associació Egueiro, BarcelonActua, Casal dels Infants del Raval, El Rebost de Sant Andreu, El Rebost de Terrassa El Xiprer, Federació de Famílies Monoparentals de Catalunya, Rebost Solidari de Gràcia i Xarxa d’Aliments de Vallcarca i el Coll.\nEls donants van ser 7 empreses (Bonpreu, Condis, Ecoataula, Espigoladors, Remy Robotics i Soluciali) i un particular. Aquests van aportar menjar cuinat, congelats, verdura i fruita fresca i altres aliments com sucre, oli, vinagre, iogurts i arròs.\nLes donacions van servir, en part, per abastir rebosts solidaris de Barcelona i rodalies. Aquestes iniciatives han donat resposta a l’augment de famílies en situació de vulnerabilitat, que han augmentat arran de la pandèmia de COVID-19. A més, el Pont Alimentari va continuar la seva activitat habitual d’enllaç entre empreses donants i entitats socials que treballen habitualment per distribuir aliments entre la població necessitada.


89a Circular Informativa\nEn aquesta circular, i només de forma puntual per els despatxos associats a la Cambra Professional, trobareu un avantatge addicional referent al Diari ARA, el qual fa referència a la publicació que farà el proper diumenge 11 de febrer, dedicada a Arquitectura, Interiorisme i Construcció.\nContribució a la sostenibilitat mitjançant innovació en rases de serveis\nEl col·legi d’Enginyers de Caminis organitza aquesta conferència en el marc del cicle: Innovació i Tecnologia aplicada a l’enginyeria civil. La sostenibilitat ha adquirit una importància en l’àmbit de les actuacions d’obra civil. En aquesta línia s’emmarca l’ecozanja desenvolupada conjuntament per la UPC i Gas Natural Fenosa, per a les seves obres de canalització del servei de gas. Aquesta nova proposta planteja maximitzar el reaprofitament de terres d’excavació per al farciment de rases i tancar la part superior de la mateixa, amb l’ús de formigons d’expansió controlada. Aquesta conferència es celebrarà el dimecres 24 de gener de 18.00h a 20.30h, al Col·legi d’Enginyers de Camins, C/ Els Vergós 16 de Barcelona. L’Assistència és gratuïta i us podeu inscriure a inscripcions@camins.cat. La conferència abordarà els aspectes teòrics i d’avaluació de la sostenibilitat de l’ecozanja així com experiències pràctiques.\nFont:: Col·legi d’Enginyers de Camins\nEs publiquen les bases dels ajuts PAREER II de l'IDAE per a la rehabilitació energètica dels edificis. Aquests ajuts consten de 4 programes que es van aprovar en primera convocatòria, dotats amb un pressupost de 22 milions d'Euros provinents del "Ministerio de Energía, Turismo y Agenda Digital", que han estat aprovats pel Consell d'Administració de l'IDAE, organisme que gestionarà els ajuts directes i de suport al finançament. Els programes estan dotats amb pressupostos provinents del Fons Nacional d'Eficiència Energètica, podent ser cofinançats amb el Fons Europeu de Desenvolupament Regional (FEDER), dins del Programa Operatiu de Creixement Sostenible 2014-2020. Aquests programes d'ajuts directes i de suport al finançament de projectes d'estalvi i eficiència energètica s'inscriuen en el marc del Pla Nacional d'Acció d'Eficiència Energètica 2014-2020 i permetran a Espanya complir amb els objectius d'estalvi que es deriven de la Directiva 2012/27/UE, alhora que suposaran un important estímul per a les inversions i l'ocupació. Trobareu tota la informació referents als ajuts a http://icaen.gencat.cat/ca/detalls/article/20171229_art_AjutsPAREER_II\nFont:: Butlletí “L’energia al dia” ICAEN\nEl Màster Project Manager en Edificació i Urbanisme proporciona una formació orientada a formar professionals capaços de dirigir operacions immobiliàries, des de la seva concepció fins al lliurament del producte edificat a l'usuari. Aquest curs busca formar professionals que s'encarreguin d'impulsar i dirigir el projecte des d'una perspectiva de globalitat, portant a terme els treballs de planificació, coordinació i seguiment, i desenvolupant les habilitats de liderar, programar i conduir l'operació cap als objectius de temps, cost i qualitat definitius. Trobareu tota la informació sobre aquest curs que organitza el CAATEEB a https://www.apabcn.cat/ca_es/serveicolegiat/formacio/llista-masters/cursos/Pagines/master-project-manager.aspx\nFont:: OBRA Newsletter gener 2018\n- Diari ARA: referent periodístic al nostre país, farà una edició especial el proper diumenge 11 de febrer sobre Arquitectura, Interiorisme i Construcció, amb una selecció d’articles/entrevistes que mostraran la situació actual, novetats, projectes, diferents corrents i tendències que hi ha al món de l’arquitectura catalana. Les empreses associades, que hi estigueu interessats, us publicaran una entrevista o article amb el responsable del despatx, incloent fotografies, logotip i dades de contacte. Tot això amb un 10% de descompte en tots els formats possibles. Si voleu més informació, si us plau, envieu-nos un correu a cambra@cambraprofessioanal.org i us donem més detalls.


GEMCOM defineix les bases de la revista – Escola Gem\nGemma De Paco\nGEMCOM defineix les bases de la revista\n23 Novembre, 2018 9:43 am per Anna Bellido Vistes: 79\nAvui ha sigut la segona reunió del GemCom i, per tant, els periodistes s’han reunit per fer la primera sessió de formació del WordPress (programa de la revista) a càrrec de l’Elisabet Claus, periodista de Junior Report.\nUn cop familiaritzats amb el programa, s’han acabat d’establir diferents ítems per la bona organització de la revista. En primer lloc, s’ha definit els representants de cada categoria i, en segon lloc, s’ha creat una taula de programació per deixar clares les tasques de cada setmana. D’aquesta manera, es garanteix una periodicitat de la revista.\nPer últim, i de manera consensuada, s’han escollit els directors de la revista, que durant el primer trimestre seran la Marta Escudero i en Gerard Prat. Tot i així, és un càrrec que anirà canviant cada tres mesos.\nL’organigrama per categories és el següent:\nNotícies: Marta, Gerard i Gemma.\nFotos de la setmana:Aleix i Aina\nTalents ocults: Clara i Fiona\nTips:Lena i Edna\nOci : Nina, Anna B, Arnau i Gerard\nEntrevistes: Nur, Gemma i Marta\nAgenda Mataró/ Agenda escolar: Aina\nAutor: Anna BellidoSóc l’Anna Bellido, tinc 14 anys i visc a Mataró. Com extraescolars faig ball, anglès i teatre. Sóc una persona que li agrada molt estar amb la família i els amics. M’agrada llegir llibres d’acció i de suspens. Una de les coses que m’agraden és el disseny. El meu instagram és @anna_bellido_\nPer què protesten els manifestants de Hong Kong? 13 Setembre, 2019\nS’ha retirat la llei d’extradició que ha motivat les protestes multitudinàries dels últims mesos, però els manifestants demanen més reformes. T’ho expliquem en un vídeo! La cap de l’executiu de Hong Kong, la Carrie Lam, va anunciar el passat 4 de setembre que retirava el projecte de la polèmica llei d’extradició. Milions de hongkonguesos havien […]